[{"text_idx": "#000000", "text": "Lugeja kirjutab: mina seisan ka su\u0308ndimata laste elu kaitsel"}, {"text_idx": "#000001", "text": "Elupooldajana on minu sooviks see, et meie rahvas asuks vo\u0303itlusesse laste o\u0303iguse eest su\u0308ndida, mille tulemusena saaksime ta\u0308ita Eestimaa taaskord lastega ning olla va\u0308ikerahvana eeskujuks Euroopale o\u0303igete va\u0308a\u0308rtushinnangute kandjana, kirjutab Kenno Po\u0303ltsam."}, {"text_idx": "#000003", "text": "1998. aastal vo\u0303eti vastu praegu kehtiv abordiseadus, mis lubab raseduse katkestada, kui see on kestnud va\u0308hem kui 12 na\u0308dalat, samas kui kaheksandal rasedusna\u0308dalal lootel moodustunud ko\u0303ik peamised siseorganid ning on hakanud lo\u0308o\u0308ma su\u0308da. Abordio\u0303igus sai legaalseks 1922. aastal No\u0303ukogude Liidus, Eestis hakkas see kehtima 1955. aastal. Sellest ajast saati on maarjamaal abordi la\u0308bi elu kaotanud 1,5 miljonit inimest \u2013 olen ta\u0308iesti pa\u0308ri, et nende numbrite ko\u0303rval kahvatuvad ku\u0308u\u0308ditamised ja repressioonid."}, {"text_idx": "#000004", "text": "Abordio\u0303iguse teeb problemaatiliseks see, et su\u0308ndimata inimeste tapmist vo\u0303etakse kui \"tervishoiuteenuse\" rahastamist \u2013 nagu see oli ka Obama-aegses Ameerikas. Nagu na\u0308ha, pole vabariigi valitsus huvitatud valikabortide va\u0308henemisest \u2013 pigem vastupidi, sotsiaalministeerium on valmis rasedust isegi haigusena ka\u0308sitlema. Ometi on valitsevatel rahvaesindajatel po\u0303hiseaduslik kohustus kaitsta laste o\u0303igust elule, just nagu kaitstakse ko\u0303igi teiste inimeste eluo\u0303igust."}, {"text_idx": "#000005", "text": "2015. aasta alguses vo\u0303ttis riigikogu vastu seadusemuudatuse, mille ja\u0308rgi lapseootele ja\u0308a\u0308nud alaealine vo\u0303ib no\u0303uda oma raseduse katkestamist ilma vanemate no\u0303usolekuta. Riigikogu sotsiaalkomisjon o\u0303igustas seda tollal naiste enesema\u0308a\u0308ramiso\u0303igusega, kuid unustades a\u0308ra, et tegu on siiski lastega. Minu jaoks on riik, mis aina lo\u0303dvendab abordio\u0303iguseid, kaotanud veel u\u0308he osa oma tervest mo\u0303istusest ohtlikule surmakultuurile."}, {"text_idx": "#000006", "text": "Ma ku\u0308singi abordio\u0303iguste eest ko\u0303nelejatelt: kes on teid kohustanud seista naiste o\u0303iguste eest tappa oma su\u0308ndimata laps? Ma ra\u0308a\u0308gin su\u0308u\u0308tust inimolendist, kellelt saab vo\u0303tta o\u0303iguse elule; see, kas temast saab hea vo\u0303i halb inimene, on juba tema vanemate ja hiljem selle inimese enda valikute ku\u0308simus \u2013 meil ei tohiks olla vo\u0303imalust otsustada inimese su\u0308nnio\u0303iguse u\u0308le. Ko\u0303ige o\u0303igem oleks tunnistada abordio\u0303igused inimsusevastaseks kuriteoks, ning lo\u0303petada eelmise sajandi eksperiment su\u0308ndimata laste elude kallal."}, {"text_idx": "#000007", "text": "Va\u0308him, mida me u\u0308hiskonnana tegema peame, on va\u0308a\u0308rtustada laste su\u0308nnio\u0303igust \u2013 lo\u0303petada igasugune riigipoolne rahastus abordito\u0308o\u0308stusele, seada seadusliku raseduse katkestamise piiriks 6 na\u0308dalat ja anda o\u0303igus otsustada alaealise abordi u\u0308le vanemale vo\u0303i tema eestkostjale \u2013 vo\u0303imalusel taotleda rahvaha\u0308a\u0308letusega abordio\u0303igust, mis lubab raseduse katkestamise vaid naise to\u0303endatud va\u0308gistamise korral vo\u0303i kui see seab ohtu tema tervise."}, {"text_idx": "#000008", "text": "Elupooldajana on minu sooviks see, et meie rahvas asuks vo\u0303itlusesse laste o\u0303iguse eest su\u0308ndida, mille tulemusena saaksime ta\u0308ita Eestimaa taaskord lastega ning olla va\u0308ikerahvana eeskujuks Euroopale o\u0303igete va\u0308a\u0308rtushinnangute kandjana. Seevastu su\u0308ndimata laste armee u\u0308lalpidamine la\u0308heb inimkonnale maksma rohkem kui u\u0308ksko\u0303ik mis so\u0303da maailma ajaloos."}, {"text_idx": "#000018", "text": "EKRE lubab lo\u0303petada abortide riikliku rahastamise"}]